Kopta Katolika Eklezio

La Kopta katolika eklezio estas unu el la Orientaj katolikaj eklezioj. Origine, la vorto kopto (greke: αιγυπτος "Aigyptos" egipto) signifis loĝanton de Egiptio, sed nun tempe ĝi signifas specife egiptan kristanon. La termino katolika (greke: καθολικός "katholikos") signifas "universalan" aŭ "ĝeneralan", kaj estas ekvivalenta al καθόλου ("katholou"), kuntiriĝo de la frazo κατὰ ὅλου ("kata holou"), "laŭ la tutaĵo".

La estro de la Kopta katolika eklezio nomiĝas Kopta katolika patriarko de Aleksandrio. Ekde la 30-a de marto 2006, tiu posteno estas plenumita de la patriarko Antonio Nagib, kies oficejo estas en Kairo.

La titolo de "patriarko de Aleksandrio" estas ankaŭ uzata de estroj de tri aliaj eklezioj.

 Historio 
La eklezio de Aleksandrio ekzistas de apostolaj pratempoj. Ĝi disapartiĝis en du branĉojn post la koncilio de Kalcedono de 451, la plimulto aliĝis al la ne-kalcedonaj eklezioj (ekz. la Kopta ortodoksa eklezio), kaj la malplimulto al la kalcedonaj eklezioj (ekz. la Grek-ortodoksa eklezio de Aleksandrio), kiuj sekvis la doktrinon de la iama koncilio.

 Kontaktoj kaj misiaj agadoj de la eklezio de Romo 
La kontaktoj de la Romkatolika eklezio kun la Kopta eklezio debutis ekde la 13-a jarcentoPetit dictionnaire de l'Orient chrétien (§ Église copte catholique), Malgranda vortaro pri la orienta kristanaro, Brepols, Turnhout, 1991, p. 171 ().

Formala unio estis establita, per la subskribo de la dokumento Cantate Domino, de kopta delegacio dum la koncilio de Florenco, la 4-an de februaro 1442. Tiu akto estis sen rezulto, ĉar ĝi ne estis akceptita en Egiptio.

 Elekto de la kopta katolika patriarkato 
Post diversaj epizodoj, la papo (de Romo), Leono la 13-a, kreis en 1895 la patriarkaton de Aleksandrio por la katolikaj koptoj.

 Organizaĵo 
La Eklezio estas dividita laŭ sep diocezoj, nomitaj eparkioj. La jena listo respondas al la ordo de la pontifika jarlibro publikita en 2008:

 Eparkio de Kairo kaj de Aleksandrio (patriarka diocezo)
 Eparkio de Beni Suef kaj Miniah
 Eparkio de Asjut
 Eparkio de Saŭhaĝ
 Eparkio de Luksoro
 Eparkio de Ismailija kaj de Port Said
 Eparkio de Gizo

 Koptaj servoj pri formado kaj sano 
Por la surloka formado de sia klerikaro, la Eklezio posedas la koptan katolikan seminarion Sankta Leono la Granda, en Maadi apud Kairo, kaj la orientan franciskanan seminarion Sankta Cirilo de Gizo. Estas ankaŭ tri virinaj religiaj kongregacioj. La Eklezio zorgas pri hospitalo en Asjut, kelkaj medicinaj dispensarioj kaj diversaj orfejoj.

 Rilatoj kun aliaj eklezioj 
La Kopta katolika eklezio estas membro de la Mezorienta konsilio de eklezioj Mezorienta Konsilio de Eklezioj (p. 9, # 3 La katolika familio: Youhanna Kolta prezidanto de la Kopta Katolika Eklezio en Egiptio, 2004 (), kiu estas regiona branĉo de la Monda konsilio de eklezioj.

 Vidu ankaŭ 
 Katolika Grek-Melkita eklezio
 Grek-Ortodoksa Eklezio de Aleksandrio
 Maronita eklezio
 Romkatolika eklezio

 Eksteraj ligiloj 

 Oficiala retejo ()
  Paroĥo Nia Dipatrino en Parizo () kaj () inter aliaj, artikolo pri "Egipta Hazardludo" (france), ankaŭ "Intervjuo de Antonio Nagib" (arabe)
 CNEWA - Kopta Katolika Eklezio  ()

 Referencoj 

Kategorio:Orientaj katolikaj eklezioj
Kategorio:Katolikismo en Afriko
Kategorio:Katolikismo en Egiptio
Egiptio
Kategorio:Kopta Eklezio
Kategorio:Kristanismo en Egiptio